CELEX: 62008CN0363
Language: lt
Date: 2008-08-07 00:00:00
Title: Byla C-363/08 2008 m. rugpjūčio 7 d. Verwaltungsgerichtshof (Austrija) pateiktas prašymas priimti prejudicinį sprendimą byloje Romana Slanina prieš Unabhängiger Finanzsenat Außenstelle Wien

8.11.2008   
            
            
               LT
            
            
               Europos Sąjungos oficialusis leidinys
            
            
               C 285/22
            
         2008 m. rugpjūčio 7 d.Verwaltungsgerichtshof (Austrija) pateiktas prašymas priimti prejudicinį sprendimą byloje Romana Slanina prieš Unabhängiger Finanzsenat Außenstelle Wien
   
   (Byla C-363/08)
   (2008/C 285/35)
   Proceso kalba: vokiečių
   Prašymą priimti prejudicinį sprendimą pateikęs teismas
   Verwaltungsgerichtshof
   Šalys pagrindinėje byloje
   
      Ieškovė: Romana Slanina
   Atsakovas: Unabhängiger Finanzsenat Außenstelle Wien
   Prejudiciniai klausimai
   
               1.
            
            
               Ar iš 1971 m. birželio 14 d. Tarybos reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje (1) (toliau — reglamentas), išplaukia, kad nedirbanti, buvusi Austrijoje gyvenančio ir nesavarankiškai dirbančio vyro sutuoktinė išlaiko savo teisę į šeimos pašalpą (už vaiką) Austrijoje, jeigu ji apsigyveno kitoje valstybėje narėje bei ten perkėlė savo gyvybinių interesų centrą ir jeigu ji ten ir toliau nedirba?
            
         
               2.
            
            
               Ar atsakant į pirmąjį klausimą turi reikšmės aplinkybė, kad Austrija, kurioje lieka buvęs sutuoktinis ir kurioje jis gyvena bei dirba, šiam vyrui tam tikromis sąlygomis suteikia teisę į šeimos pašalpą (už vaiką), jeigu buvusiai sutuoktinei tokia teisė nebepriklauso?
            
         
               3.
            
            
               Ar iš reglamento išplaukia buvusios sutuoktinės teisė į šeimos pašalpą (už vaiką) Austrijoje, kur gyvena ir dirba buvęs vyras, esantis vaiko tėvu, jeigu pirmajame klausime nurodytos aplinkybės pasikeičia taip, kad sutuoktinė įsidarbina naujojoje valstybėje narėje?
            
         
      (1)  OL L 149, p. 2.